Document ID: /roh_data/filtered/fineweb-2-filterrobots_roh.jsonl.gz/72812

A Schiers è tut pront per in nov bajetg da staziun. Dapi il 2021 è la Viafier Retica ed ils bus locals sa fermads ad ina staziun provisorica. Prevesì è da bajegiar in bajetg cun servetschs da la Viafier retica, commerzi ed abitaziuns.
La radunanza communala ha approvà venderdi saira la revisiun parziala da la planisaziun locala e concedì il credit necessari per la nova fermada da bus a la staziun. Sco la Viafier Retica communitgescha, pudess il nov bajetg da la staziun esser pront en trais onns. Il vegl bajetg da la staziun da Schiers era vegnì destruì il 2021 entras in incendi.